नीलमत पुराणै अनसार पिशाच 15 अस्सू गी वादी-च परगट होए ते सियाला कट्टी करी चेतरै-च परती गोबी रेगिस्तानै-च गे उठी। शलोक 241 दै अनसार राजा निकुम्भ गी मन्नने आले 5 करोड़ पिशाच न। इनैं लोकें बारै नीलमत दरसांदा ऐ जे एह् लोक कच्चा मास खंदे हे ते सियालै बादिया-च रोह्‌ने हां एह् गल्ल साफ टकोदी ऐ जे एह् पाला ते सख्त सीत जरी सकदे हे। नीलमत दे 685 हां 692 तोड़ी शलोकैं-च पिशाचें दे देवतें दी पूजा दा बस्तारै नै बखान मिलदा ऐ जेह्‌का खासा रुच-भरोचा ऐ। इंय्या बुझोंदा जे चन्द्रदेव राहें नागें ते पिशाचैं मञ्झ सुलह् होनै मगरा पिशाचें दे देवतें गी पूजना रम्भ होई गेआ हा। पिशाज-पूजन त्याहरै दा बस्तार इस चाल्ली ऐः-